10. การควบคุมภายใน

ที่ประชุมคณะกรรมการบริษัทครั้งที่ 69 เมื่อวันที่ 22 กุมภาพันธ์ 2550
ซึ่งมีคณะกรรมการอิสระเข้าร่วมประชุมอย่างครบถ้วน
ได้มีมติรับรองรายงานของคณะกรรมการตรวจสอบ
โดยในส่วนของการประเมินผลระบบควบคุมภายในของบริษัท
คณะกรรมการบริษัทมีความเห็นสอดคล้องกับคณะกรรมการตรวจสอบและผู้สอบบัญชีรับอนุญาตว่า
ระบบควบคุมภายในของบริษัทมีความเพียงพอและเหมาะสม บริษัท
มีสภาพแวดล้อมภายในบริษัทที่ดี โดยยึดมั่นในจริยธรรมทางธุรกิจที่กำหนดเรื่องวิสัยทัศน์ พันธกิจ
และคุณค่าที่ยึดถือ ให้พนักงานได้รับทราบโดยทั่วถึงกันอย่างเป็นลายลักษณ์อักษร
มีการจัดโครงสร้างการบริหาร กำหนดนโยบาย ระเบียบ
ขั้นตอนหรือวิธีปฏิบัติงานที่เกี่ยวข้องไว้อย่างเหมาะสม ตลอดจน
มีการระบุอำนาจหน้าที่ความรับผิดชอบไว้อย่างชัดเจน รวมทั้งมีระบบการจัดการและการปฏิบัติต่อ
ผู้มีส่วนได้เสียที่ดีไม่ให้เกิดความขัดแย้งในผลประโยชน์ระหว่างกัน นอกจากนี้
บริษัทจัดให้มีคู่มือพนักงานและมีระบบการจัดฝึกอบรมให้ความรู้ ทักษะในการปฏิบัติงานแก่พนักงาน
บริษัทมีการกำหนดวัตถุประสงค์เป็นลายลักษณ์อักษรที่ชัดเจนทั้งด้านกลยุทธ์ ด้านการปฏิบัติงาน
ด้านการรายงาน รวมทั้งด้านการปฏิบัติตามนโยบาย กฎ ระเบียบ ข้อปฏิบัติต่าง ๆ
โดยสอดคล้องกับเป้าหมายหลักหรือพันธกิจ
ในภาพรวมและระดับความเสี่ยงที่ยอมรับได้ บริษัทมีการระบุตัวบ่งชี้เหตุการณ์หรือปัจจัยเสี่ยงต่าง ๆ
อย่างครบถ้วนเหมาะสม ซึ่งพิจารณาจากแหล่งความเสี่ยงภายในและภายนอกบริษัท
บริษัทมีกระบวนการประเมินความเสี่ยงที่เหมาะสม เป็นระบบและสม่ำเสมอ โดยทำการประเมินทั้ง
2 ด้าน คือ โอกาสที่เกิดเหตุการณ์ความเสี่ยง และผลกระทบต่อความเสียหายที่เกิดเหตุการณ์นั้น
รวมทั้งมีกระบวนการจัดการความเสี่ยงอย่างมีประสิทธิผล
โดยมีการบริหารความเสี่ยงทั่วทั้งองค์กรอย่างต่อเนื่องควบคู่ไปกับมาตรการควบคุมภายใน
บริษัทได้กำหนดกิจกรรมการควบคุมที่มีสาระสำคัญของแต่ละระบบงานไว้อย่างเหมาะสมโดยให้ความสำคัญต่อกิจกรรมควบคุมแบบป้องกันเป็นหลัก
รวมทั้งนโยบาย วิธีการปฏิบัติ และการรายงานผลอย่างสม่ำเสมอ
นอกจากนี้บริษัทยังมีการกำหนดบุคลากรภายในองค์กร
เพื่อดูแลรับผิดชอบระบบการควบคุมภายในของแต่ละระบบงานและแบ่งแยกหน้าที่ความรับผิดชอบอย่างชัดเจน
พร้อมทั้งรายงานผลเป็นลายลักษณ์อักษรต่อผู้เกี่ยวข้อง
บริษัทมีระบบสารสนเทศและการสื่อสารข้อมูลที่สามารถเชื่อมโยงกันได้อย่างทั่วถึง
และมีระบบรักษาความปลอดภัยของข้อมูล และสารสนเทศที่มีประสิทธิภาพเพียงพอ
รวมทั้งมีการจัดเก็บข้อมูลที่สามารถตรวจสอบความถูกต้องย้อนหลังได้
นอกจากนี้บริษัทมีระบบการประเมิน
และติดตามผลการดำเนินงานที่ดีทั้งจากผู้บริหารระดับสูงที่กำกับดูแลสายงาน และฝ่ายตรวจสอบ
รวมทั้งจากคณะกรรมการตรวจสอบ

รายงานคณะกรรมการตรวจสอบ

ในปี 2549 คณะกรรมการตรวจสอบของบริษัท เบอร์ลี่ ยุคเกอร์ จำกัด (มหาชน)
(ซึ่งต่อไปนี้จะเรียกว่า “คณะกรรมการตรวจสอบ”) ประกอบด้วยกรรมการอิสระ 3 ท่าน ดังนี้

นายสถาพร กวิตานนท์ ประธานคณะกรรมการตรวจสอบ

นายเทียร เมฆานนท์ชัย กรรมการตรวจสอบ

นายวีระวงค์ จิตต์มิตรภาพ กรรมการตรวจสอบ

คณะกรรมการตรวจสอบเข้าดำรงตำแหน่งอีกวาระหนึ่ง ตามมติที่ประชุมคณะกรรมการบริษัท ครั้งที่
67 ในวันที่ 14 พฤศจิกายน 2549 โดยมีวาระดำรงตำแหน่ง 3 ปี ตั้งแต่วันที่ 27 ธันวาคม 2549
ถึงวันที่
26 ธันวาคม 2552

ในฐานะผู้ได้รับมอบหมายหน้าที่และความรับผิดชอบจากคณะกรรมการบริษัท เบอร์ลี่ ยุคเกอร์ จำกัด
(มหาชน) (ซึ่งต่อไปนี้จะเรียกว่า “คณะกรรมการบริษัท”)
คณะกรรมการตรวจสอบได้ปฏิบัติหน้าที่สอดคล้องกับข้อกำหนดของตลาดหลักทรัพย์แห่งประเทศไทย
โดยปี 2549 ได้จัดประชุมรวม 5 ครั้ง เพื่อสอบทานและวิเคราะห์งบการเงินของ บริษัท เบอร์ลี่
ยุคเกอร์ จำกัด (มหาชน) (ซึ่งต่อไปนี้จะเรียกว่า “บริษัท”) ร่วมกับฝ่ายบริหาร
ฝ่ายตรวจสอบของบริษัท และบริษัท เคพีเอ็มจี ภูมิไชย สอบบัญชี จำกัด ทั้งนี้เพื่อให้มั่นใจว่า
ข้อคิดเห็นและคำแนะนำได้รับการพิจารณาอย่างรอบคอบ และงบการเงินของบริษัท
เป็นไปตามหลักการบัญชีที่รับรองทั่วไป รวมทั้งกำกับดูแลฝ่ายตรวจสอบของบริษัท
ติดตามและประเมินระบบการควบคุมภายใน การบริหารความเสี่ยง
และแผนการตรวจสอบให้มีประสิทธิภาพและประสิทธิผล
เพื่อให้มั่นใจว่าระบบการควบคุมภายในมีความเพียงพอและเหมาะสม

คณะกรรมการตรวจสอบเสนอให้ บริษัท เคพีเอ็มจี ภูมิไชย สอบบัญชี จำกัด เป็นผู้สอบบัญชีของบริษัท
ต่อไปในปี 2550 และเสนอค่าตอบแทนต่อคณะกรรมการบริษัท
เพื่อนำเสนอให้ที่ประชุมสามัญผู้ถือหุ้นพิจารณาอนุมัติต่อไป

คณะกรรมการตรวจสอบมีความเห็นว่า บริษัทมีระบบการควบคุมภายในที่เพียงพอ
และงบการเงินของบริษัท จัดทำขึ้นตามหลักการบัญชีที่รับรองทั่วไป นอกจากนี้
คณะกรรมการตรวจสอบยังได้รายงานต่อคณะกรรมการบริษัทให้ทราบถึงข้อควรพิจารณาต่างๆ
อันจะช่วยเพิ่มประสิทธิภาพการดำเนินงานโดยรวม
ตลอดจนมุ่งสู่การเป็นองค์กรที่มีการกำกับดูแลกิจการที่ดี

(นายสถาพร กวิตานนท์)

ประธานคณะกรรมการตรวจสอบ

21 กุมภาพันธ์ 2550